আউট অব আফ্রিকা (চলচ্চিত্র)

আউট অব আফ্রিকা সিডনি পোলাক পরিচালিত ও প্রযোজিত ১৯৮৫ সালের মার্কিন মহাকাব্যিক প্রণয়ধর্মী নাট্য চলচ্চিত্র। এটি আইজাক দিনেসনের ১৯৩৭ সালের আত্মজীবনীমূলক বই আউট অব আফ্রিকা এবং তার ১৯৬০ সালের বই শ্যাডো অন দ্য গ্রাস ও অন্যান্য উৎস অবলম্বনে নির্মিত। লেখক কার্ট লুটকে বইটিকে চিত্রনাট্যের উপযোগী করেন এবং ১৯৮৪ সালে চিত্রগ্রহণ করা হয়। এতে মেরিল স্ট্রিপ কারেন ব্লিক্সেন চরিত্রে ও রবার্ট রেডফোর্ড ডেনিস ফিঞ্চ হ্যাটনের চরিত্রে এবং ক্লাউস মারিয়া ব্রানডাউয়া ব্যারন ব্রর ব্লিক্সেন চরিত্রে অভিনয় করেন।

চলচ্চিত্রটি ১৯৮৫ সালের ১৮ই ডিসেম্বর মুক্তি পায় এবং সমালোচকদের নিকট থেকে ইতিবাচক পর্যালোচনা লাভ করে। এটি ব্যবসায়িকভাবেও সফল হয়। ৫৮তম একাডেমি পুরস্কারে এটি শ্রেষ্ঠ চলচ্চিত্র ও শ্রেষ্ঠ পরিচালনা (পোলাক)-সহ সাতটি বিভাগে পুরস্কার লাভ করে। এটি ৪৩তম গোল্ডেন গ্লোব পুরস্কারে ছয়টি মনোনয়ন থেকে শ্রেষ্ঠ নাট্যধর্মী চলচ্চিত্র-সহ তিনটি বিভাগে পুরস্কার লাভ করে।

অভিনয়শিল্পীদল 
 রবার্ট রেডফোর্ড - ডেনিস ফিঞ্চ হ্যাটন
 মেরিল স্ট্রিপ - ব্যারোনেস কারেন ভন ব্লিক্সেন (দিনেসন)
 ক্লাউস মারিয়া ব্রানডাউয়া - ব্যারন ব্রর ভন ব্লিক্সেস ও ব্যারন হান্স ভন ব্লিক্সেন
 মাইকেল কিচেন - বার্কলি কোল
 শেন রিমার - বেকনাপ
 ম্যালিক বাউয়েন্স - ফারাহ অ্যাডেন
 জোসেফ থিয়াকা - কামান্তে
 স্টিফেন কিনিয়ানিউই - চিফ কিনানিউই
 মাইকেল গফ - হিউ চলমন্ডেলি, লর্ড দেলামেয়ার
 সুজানা হ্যামিল্টন - ফেলিসিটি স্পারওয়ে
 রেচেল কেমসন - সারা, লেডি বেলফিল্ড
 গ্রাহাম ক্রোডেন - হেনরি, লর্ড বেলফিল্ড
 লেসলি ফিলিপস - স্যার জোসেফ আলয়সিয়াস বায়ার্ন
 অ্যানাবেল মল - লেডি বায়ার্ন
 ডোনাল ম্যাক্যান - নাইরোবির ডাক্তার
 বেনি ইয়াং - মন্ত্রী
 ইমান - মাইয়াম্মো
 জব সেডা - কানুথিয়া

নির্মাণ 
ক্লাউস মারিয়া ব্রানডাউয়া ব্রর ব্লিক্সেন চরিত্রের জন্য পরিচালক সিডনি পোলাকের একমাত্র পছন্দ ছিলেন। তার সূচি ফাঁকা না থাকার ফলে তিনি এই চলচ্চিত্রে যদি অভিনয় করতে না পারেন তার স্থলাভিষিক্ত করে কাউকে নিতে সমস্যা হতে পারে জেনেও তাকেই তিনি বাছাই করেন। রবার্ট রেডফোর্ড ফিঞ্চ হ্যাটন চরিত্রে অভিনয় করেন, পোলাক মনে করেন রেডফোর্ডের মধ্যে চিত্তাকর্ষণের গুণ আছে তার কোন ব্রিটিশ অভিনেতার মধ্যে নেই। মেরিল স্ট্রিপ পরিচালকের সামনে লো-কাট ব্লাউজ ও পুশ-আপ ব্রা পড়ে অডিশন দিয়ে এই চরিত্রের জন্য নির্বাচিত হন। পোলাক শুরুতে মনে করেছিলেন তার মধ্যে এই চরিত্রে অভিনয়ের জন্য যথেষ্ট যৌন আবেদন নেই। মেরিল স্ট্রিপ নির্বাচিত হওয়ার পূর্বে অড্রি হেপবার্নকে কারেন ব্লিক্সেন চরিত্রে অভিনয়ের জন্য প্রস্তাব দেওয়া হয়েছিল।

বক্স অফিস 
মার্কিন যুক্তরাষ্ট্র ও কানাডায় ৮৭ মিলিয়ন মার্কিন ডলার আয়কারী আউট অব আফ্রিকা চলচ্চিত্রটি ১৯৮৫ সালের পঞ্চম সর্বোচ্চ আয়কারী চলচ্চিত্র। এছাড়া এটি জার্মানিতে ২৩ মিলিয়ন মার্কিন ডলার আয় করে সে বছরে জার্মানির দ্বিতীয় সর্বোচ্চ আয়কারী চলচ্চিত্র। এটি বিশ্বব্যাপী ২২৭.৫ মিলিয়ন মার্কিন ডলার আয় করে।

তথ্যসূত্র

বহিঃসংযোগ 
 
 
 
 
 

১৯৮৫-এর চলচ্চিত্র
১৯৮৫-এর প্রণয়ধর্মী নাট্য চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের মার্কিন চলচ্চিত্র
মার্কিন ঐতিহাসিক প্রণয়ধর্মী চলচ্চিত্র
মার্কিন জীবনীমূলক চলচ্চিত্র
মার্কিন প্রণয়ধর্মী নাট্য চলচ্চিত্র
মার্কিন মহাকাব্যিক চলচ্চিত্র
প্রণয়ধর্মী মহাকাব্যিক চলচ্চিত্র
সোয়াহিলি ভাষার চলচ্চিত্র
সিডনি পোলাক পরিচালিত চলচ্চিত্র
সিডনি পোলাক প্রযোজিত চলচ্চিত্র
জন ব্যারি সুরারোপিত চলচ্চিত্র
কারেন ব্লিক্সেনের সৃষ্টিকর্ম অবলম্বনে চলচ্চিত্র
ডেনীয় উপন্যাস অবলম্বনে চলচ্চিত্র
ইউনিভার্সাল পিকচার্সের চলচ্চিত্র
সত্য ঘটনা অবলম্বনে নাট্য চলচ্চিত্র
কেনিয়ার পটভূমিতে চলচ্চিত্র
ডেনমার্কের পটভূমিতে চলচ্চিত্র
ব্রিটিশ সাম্রাজ্যের পটভূমিতে চলচ্চিত্র
১৯১০-এর দশকের পটভূমিতে চলচ্চিত্র
১৯২০-এর দশকের পটভূমিতে চলচ্চিত্র
১৯৩০-এর দশকের পটভূমিতে চলচ্চিত্র
ইংল্যান্ডে ধারণকৃত চলচ্চিত্র
কেনিয়ায় ধারণকৃত চলচ্চিত্র
শ্রেষ্ঠ চলচ্চিত্র বিভাগে একাডেমি পুরস্কার বিজয়ী
শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী